CELEX: C2004/262/102
Language: el
Date: 2004-10-23 00:00:00
Title: Υπόθεση T-345/04: Προσφυγή της Ιταλικής Δημοκρατίας κατά της Επιτροπής των Ευρωπαϊκών Κoιvoτήτων, πoυ ασκήθηκε στις 20 Αυγούστου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/55
            
         Προσφυγή της Ιταλικής Δημοκρατίας κατά της Επιτροπής των Ευρωπαϊκών Κoιvoτήτων, πoυ ασκήθηκε στις 20 Αυγούστου 2004
   (Υπόθεση T-345/04)
   (2004/C 262/102)
   Γλώσσα διαδικασίας: η ιταλική
   Η Ιταλική Δημοκρατία, εκπρoσωπoύμεvη από τον Antonio Cingolo, avvocato dello Stato, άσκησε στις 20 Αυγούστου 2004 εvώπιov τoυ Πρωτοδικείου τωv Ευρωπαϊκώv Κoιvoτήτωv προσφυγή κατά της Επιτροπής των Ευρωπαϊκών Κoιvoτήτων.
   Η προσφεύγουσα ζητεί από τo Πρωτoδικείo να ακυρώσει τις ακόλουθες αποφάσεις:
   
               —
            
            
               την απόφαση που περιλαμβάνεται στο σημείωμα της 17ης Ιουνίου 2004, υπ' αριθ. D(2004) 4074, με αντικείμενο το DOCUP [Ενιαίο έγγραφο προγραμματισμού] Ob 2 — Περιφέρεια Λομβαρδίας 2000-2006 (αριθ. CCI 2000 IT 16 2 DO 014) — Πιστοποίηση των δηλώσεων ενδιάμεσων δαπανών και αίτηση πληρωμής, που περιήλθε στην προσφεύγουσα στις 17 Ιουνίου 2004, με την οποία η Ευρωπαϊκή Επιτροπή, Γενική Διεύθυνση Περιφερειακής Πολιτικής — Περιφερειακές παρεμβάσεις στη Γαλλία, την Ελλάδα και την Ιταλία, τής κοινοποίησε την ακόλουθη απόφαση: «Οι Υπηρεσίες της Επιτροπής ζητούν, ως εκ τούτου, τη συμπλήρωση της δηλώσεως ενδιάμεσων δαπανών και της αιτήσεως πληρωμής με τα ακόλουθα στοιχεία, για κάθε μέτρο που προβλέπει καθεστώς ενισχύσεων:
               
                           —
                        
                        
                           με το συνολικό ποσό των χορηγηθεισών προκαταβολών,
                        
                     
                           —
                        
                        
                           με το ποσό των χορηγηθεισών προκαταβολών το οποίο είναι επιλέξιμο στη συνεισφορά των διαρθρωτικών Ταμείων βάσει των προηγούμενων διευκρινίσεων.
                        
                     Ελλείψει αυτών των στοιχείων, οι Υπηρεσίες της Επιτροπής δεν θα μπορέσουν να διεκπεραιώσουν τις πληρωμές που απαιτούνται για τα σχετικά με το καθεστώς ενισχύσεων DocUP Λομβαρδία 2000-2006 Ob 2 μέτρα»· όλες τις συναφείς πράξεις, καθώς και τις πράξεις που προηγήθηκαν της ως άνω αποφάσεως,
            
         
               —
            
            
               την απόφαση που περιλαμβάνεται στο σημείωμα της 14ης Ιουλίου 2004, υπ' αριθ. JE/OA D(2004) 5446, με αντικείμενο το DOCUP OB 2 — Περιφέρεια Friuli-Venezia Giulia 2000-2006 (αριθ. CCI 2000 IT 16 2 DO 013) — Πιστοποίηση των δηλώσεων ενδιάμεσων δαπανών και αίτηση πληρωμής, που περιήλθε στην προσφεύγουσα στις 15 Ιουλίου 2004, με την οποία η Ευρωπαϊκή Επιτροπή, Γενική Διεύθυνση Περιφερειακής Πολιτικής — Περιφερειακές παρεμβάσεις στη Γαλλία, την Ελλάδα και την Ιταλία, τής κοινοποίησε την ακόλουθη απόφαση: «Οι Υπηρεσίες της Επιτροπής ζητούν, ως εκ τούτου, τη συμπλήρωση της δηλώσεως ενδιάμεσων δαπανών και της αιτήσεως πληρωμής με τα ακόλουθα στοιχεία, για κάθε μέτρο που προβλέπει καθεστώς ενισχύσεων:
               
                           —
                        
                        
                           με το συνολικό ποσό των χορηγηθεισών προκαταβολών,
                        
                     
                           —
                        
                        
                           με το ποσό των χορηγηθεισών προκαταβολών το οποίο είναι επιλέξιμο στη συνεισφορά των διαρθρωτικών Ταμείων βάσει των προηγούμενων διευκρινίσεων.
                        
                     Ελλείψει αυτών των στοιχείων, οι Υπηρεσίες της Επιτροπής δεν θα μπορέσουν να διεκπεραιώσουν τις πληρωμές που απαιτούνται για τα σχετικά με το καθεστώς ενισχύσεων DocUP Friuli-Venezia Giulia 2000-2006 Ob 2 μέτρα»,
            
         
               —
            
            
               όλες τις συναφείς πράξεις, καθώς και τις πράξεις που προηγήθηκαν της ως άνω αποφάσεως,
            
         
               —
            
            
               συνακόλουθα, να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα:
   Με την παρούσα προσφυγή, η προσφεύγουσα βάλλει κατά των αποφάσεων που περιλαμβάνονται στα σημειώματα της Επιτροπής D(2004) 4074 (DOCUP Περιφέρεια Λομβαρδίας) και JE/OA D(2004) 5446 (DOCUP Friuli Venezia Giulia), της 17ης Ιουνίου 2004 και της 14ης Ιουλίου 2004, αντιστοίχως, οι οποίες εξαρτούν την έναρξη των διαδικασιών πληρωμής προκαταβολών στο πλαίσιο καθεστώτων ενισχύσεως από την εκπλήρωση όρων που δεν προβλέπονται από την ισχύουσα κανονιστική ρύθμιση, προκειμένου, με τον τρόπο αυτό, να περιοριστεί αδικαιολόγητα η επιλεξιμότητα των δαπανών χρήσεως των επίμαχων διαρθρωτικών Ταμείων.
   Προς στήριξη της προσφυγής της, η Ιταλική Δημοκρατία προβάλλει τους ακόλουθους ισχυρισμούς:
   
               —
            
            
               παράβαση ουσιώδους τύπου, λόγω ελλείψεως νομικής βάσεως, πλήρους ελλείψεως αιτιολογίας και μη τηρήσεως των κανόνων της διαδικασίας εκδόσεως των πράξεων. Συναφώς, η Ιταλική Δημοκρατία υποστηρίζει ότι στις προσβαλλόμενες πράξεις δεν περιλαμβάνεται καμία αναφορά στον κανόνα επί του οποίου στηρίζεται η έκδοσή τους·
            
         η προσφεύγουσα υποστηρίζει ότι, πέραν της μη τηρήσεως της υποχρεώσεως αιτιολογήσεως, οι προσβαλλόμενες αποφάσεις δεν εκδόθηκαν σύμφωνα με την ορθή διαδικασία του εσωτερικού κανονισμού της Επιτροπής·
   
               —
            
            
               παράβαση του άρθρου 32 του κανονισμού-βάσεως (1260/99 του Συμβουλίου) και του κανονισμού (ΕΚ) αριθ. 448/04 της Επιτροπής, οι οποίοι εξαρτούν την πληρωμή των προκαταβολών από την απόδειξη και μόνον ότι το Κράτος που είναι τελικός δικαιούχος έχει καταβάλει τα οικεία ποσά στους τελικούς λήπτες της επενδύσεως,
            
         
               —
            
            
               παράβαση των κανόνων επιλεξιμότητας των δαπανών που προβλέπει ο κανονισμός-βάση. Κατά την προσφεύγουσα, η άποψη της Επιτροπής κατά την οποία οι εν λόγω κανόνες πρέπει να ερμηνευθούν υπό την έννοια ότι εξαρτούν την επιλεξιμότητα μιας δαπάνης από την απόδειξη της πραγματικής αξιοποιήσεως των χρηματοδοτήσεων για την υλοποίηση σχεδίων που ανταποκρίνονται στον σκοπό για τον οποίο χορηγήθηκε η ενίσχυση,
            
         
               —
            
            
               παράβαση των κανόνων που ρυθμίζουν τον δημοσιονομικό έλεγχο (ήτοι του άρθρου 38 του κανονισμού-βάσεως και των εκτελεστικών του διατάξεων), οι οποίοι δεν προβλέπουν την εκπλήρωση των όρων που απαιτεί η Επιτροπή,
            
         
               —
            
            
               παραβίαση της αρχής της αναλογικότητας, δεδομένου ότι η Επιτροπή απαιτεί πρόσθετα των προβλεπόμενων και αναγκαίων αποδεικτικά στοιχεία,
            
         
               —
            
            
               παράβαση του κανονισμού (ΕΚ) αριθ. 448/2004, λόγω παραβιάσεως των αρχών της ισότητας και της ασφάλειας δικαίου, καθώς και λόγω αντιφατικότητας των προσβαλλόμενων αποφάσεων,
            
         
               —
            
            
               παράβαση του άρθρου 9 του κανονισμού (ΕΚ) αριθ. 438/2001 της Επιτροπής, λόγω μη τηρήσεως των λογιστικών διατάξεων που περιλαμβάνονται σε αυτό,
            
         
               —
            
            
               παραβίαση της αρχής της απλοποιήσεως των διαδικασιών.